CELEX: 32009L0062
Language: bg
Date: 2009-07-13 00:00:00
Title: Директива 2009/62/ЕО на Европейския парламент и на Съвета от 13 юли 2009 година относно мястото за монтиране на задната регистрационна табела на дву- или триколесни моторни превозни средства (кодифицирана версия) (Текст от значение за ЕИП )

30.7.2009   
            
            
               BG
            
            
               Официален вестник на Европейския съюз
            
            
               L 198/20
            
         
      ДИРЕКТИВА 2009/62/ЕО НА ЕВРОПЕЙСКИЯ ПАРЛАМЕНТ И НА СЪВЕТА
   
   от 13 юли 2009 година
   относно мястото за монтиране на задната регистрационна табела на дву- или триколесни моторни превозни средства
   (кодифицирана версия)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:
   
               (1)
            
            
               Директива 93/94/ЕИО на Съвета от 29 октомври 1993 г. относно мястото за монтирането на задния регистрационен номер на двуколесни и триколесни моторни превозни средства (3) е била съществено изменяна (4). С оглед постигане на яснота и рационалност посочената директива следва да бъде кодифицирана.
            
         
               (2)
            
            
               Директива 93/94/ЕИО е една от отделните директиви относно системата за ЕО одобрение на типа, установена в Директива 92/61/ЕИО на Съвета от 30 юни 1992 г. относно типовото одобрение на двуколесни или триколесни моторни превозни средства, заменена с Директива 2002/24/ЕО на Европейския парламент и на Съвета от 18 март 2002 г. относно типовото одобрение на дву- и триколесни моторни превозни средства (5) и установява технически изисквания по отношение на дизайна и конструкцията на дву- и триколесни моторни превозни средства по отношение на мястото за монтиране на задната регистрационна табела. Тези технически изисквания целят сближаване на законодателствата на държавите-членки по начин, който да позволи прилагането за всеки тип превозно средство на процедурата за ЕО одобряване на типа, предвидена в Директива 2002/24/ЕО. Следователно разпоредбите, установени в Директива 2002/24/ЕО, отнасящи се до системи, компоненти и обособени технически възли на превозното средство, се прилагат за настоящата директива.
            
         
               (3)
            
            
               Целта на настоящата директива не е да се хармонизират размерите на регистрационните табели, които се използват в различните държави-членки. Затова държавите-членки следва да гарантират, че изпъкналите навън регистрационни табели не представляват опасност за ползвателите, без това обаче да налага някакви изменения по отношение на конструкцията на превозното средство.
            
         
               (4)
            
            
               Настоящата директива не следва да засяга задълженията на държавите-членки относно сроковете за транспониране в националното право и за прилагане на директивите, които са посочени в приложение II, част Б,
            
         ПРИЕХА НАСТОЯЩАТА ДИРЕКТИВА:
   Член 1
   Настоящата директива се прилага за мястото за монтиране на задната регистрационна табела на всички типове моторни превозни средства, определени в член 1 от Директива 2002/24/ЕО.
   Член 2
   Процедурата за предоставяне на ЕО одобрение на типа компонент по отношение на мястото за монтиране на задната регистрационна табела на тип дву- или триколесно моторно превозно средство и условията, уреждащи свободното движение на такива превозни средства, са предвидените в глави II и III от Директива 2002/24/ЕО.
   Член 3
   Измененията, необходими за адаптиране към техническия прогрес на изискванията на приложение I, се приемат в съответствие с процедурата, посочена в член 18, параграф 2 от Директива 2002/24/ЕО.
   Член 4
   1.   Държавите-членки не може на основания, свързани с мястото за монтиране на задната регистрационна табела:
   
               —
            
            
               да отказват по отношение на дву- или триколесни моторни превозни средства да издават ЕО одобрение на типа,
            
         
               —
            
            
               да забраняват регистрацията, продажбата или пускането в употреба на дву- или триколесни моторни превозни средства,
            
         когато мястото за монтиране на задната регистрационна табела отговаря на изискванията на настоящата директива.
   2.   Държавите-членки отказват издаването на ЕО одобрение на типа за всеки тип дву- или триколесно моторно превозно средство на основания, свързани с мястото за монтиране на задната регистрационна табела, ако не са изпълнени изискванията на настоящата директива.
   3.   Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
   Член 5
   Директива 93/94/ЕИО, изменена с директивата, посочена в приложение II, част A, се отменя, без да се засягат задълженията на държавите-членки относно сроковете за транспониране в националното право и за прилагане на директивите, посочени в приложение II, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение III.
   Член 6
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Тя се прилага от 1 януари 2010 г.
   Член 7
   Адресати на настоящата директива са държавите-членки.
   
      Съставено в Брюксел на 13 юли 2009 година.
      
         
            За Европейския парламент
         
         
            Председател
         
         H.-G. PÖTTERING
         
      
      
         
            За Съвета
         
         
            Председател
         
         E. ERLANDSSON
         
      
   
   
      (1)  ОВ C 324, 30.12.2006 г., стр. 11.
   
      (2)  Становище на Европейския парламент от 25 септември 2007 г. (ОВ C 219 E, 28.8.2008 г., стр. 66) и решение на Съвета от 22 юни 2009 г.
   
      (3)  ОВ L 311, 14.12.1993 г., стр. 83.
   
      (4)  Вж. приложение II, част А.
   
      (5)  ОВ L 124, 9.5.2002 г., стр. 1.
   
      ПРИЛОЖЕНИЕ I
      1.   РАЗМЕРИ
      Размерите на мястото за монтиране на задната регистрационна табела на дву- или триколесни моторни превозни средства (1) са, както следва:
      1.1.   За мотопеди и леки четириколесни мотоциклети без каросерия
      
      
                  1.1.1.
               
               
                  широчина: 100 mm;
               
            
                  1.1.2.
               
               
                  височина: 175 mm;
                  или
               
            
                  1.1.3.
               
               
                  широчина: 145 mm;
               
            
                  1.1.4.
               
               
                  височина: 125 mm;
               
            1.2.   За мотоциклети, триколесни мотоциклети с максимална мощност до 15 kW и четириколесни мотоциклети, различни от леките четириколесни мотоциклети без каросерия
      
      
                  1.2.1.
               
               
                  широчина: 280 mm;
               
            
                  1.2.2.
               
               
                  височина: 210 mm.
               
            1.3.   За триколесни мотоциклети с максимална мощност, надвишаваща 15 kW, леки четириколесни мотоциклети, оборудвани с каросерия, както и четириколесните мотоциклети, различни от леките четириколесни мотоциклети, оборудвани с каросерия
      
      
                  1.3.1.
               
               
                  Прилагат се разпоредбите за леките коли, уредени в Директива 70/222/ЕИО на Съвета (2).
               
            2.   ОБЩО МЕСТОПОЛОЖЕНИЕ
      
                  2.1.
               
               
                  Мястото на задната регистрационна табела трябва да е разположено в задната част на превозното средство, така че:
               
            
                  2.1.1.
               
               
                  табелата да може да се разположи между надлъжните равнини, които преминават през крайните външни очертания на превозното средство.
               
            3.   НАКЛОН
      
                  3.1.
               
               
                  Задната регистрационна табела:
                  
                              3.1.1.
                           
                           
                              трябва да е под прав ъгъл на надлъжната равнина на симетрия на превозното средство;
                           
                        
                              3.1.2.
                           
                           
                              може да бъде наклонена спрямо вертикалната равнина не повече от 30° при превозно средство без товар, когато страната, от която е нанесен регистрационният номер, е обърната нагоре;
                           
                        
                              3.1.3.
                           
                           
                              може да бъде наклонена спрямо вертикалната равнина с не повече от 15° при превозно средство без товар, когато страната, от която е нанесен регистрационният номер, е обърната надолу.
                           
                        
            4.   МАКСИМАЛНА ВИСОЧИНА
      
                  4.1.
               
               
                  Нито една точка от мястото за монтиране на регистрационната табела не може да се намира на височина над земната повърхност, по-голяма от 1,50 m при превозно средство без товар.
               
            5.   МИНИМАЛНА ВИСОЧИНА
      
                  5.1.
               
               
                  Нито една точка от мястото за монтиране на регистрационната табела не може да се намира на височина над земната повърхност, по-малка от 0,20 m или от радиуса на колелото, когато той е по-малък от 0,20 m, при превозно средство без товар.
               
            6.   ГЕОМЕТРИЧНА ВИДИМОСТ
      
                  6.1.
               
               
                  Видимостта на мястото за монтиране на регистрационната табела трябва да бъде гарантирана в рамките на пространството, ограничено от два двустенни ъгъла: единият с хоризонтален край, образуван от две равнини, които преминават през горния и долния край на мястото за монтиране на табелата, като техните ъгли спрямо хоризонталата са показани на фигура 1; другият, с видим вертикален край и определен от две равнини, които преминават през всяка страна на табелата, като техните ъгли спрямо надлъжната равнина на симетрия на превозното средство са показани на фигура 2.
                  
                     
               
            
         (1)  В случай на мотопеди това е регистрационна и/или идентификационна табела.
      
         (2)  ОВ L 76, 6.4.1970 г., стр. 25.
      
         Допълнение 1
         
            Информационен документ за мястото за монтиране на задната регистрационна табела на тип дву- или триколесно моторно превозно средство
         
         (прилага се към заявлението за ЕО одобрение на типа компонент, когато се подава отделно от заявлението за ЕО одобрение на типа превозно средство)
         Пореден № на заявление (посочен от заявителя):
         Заявлението за ЕО одобрение на типа компонент по отношение мястото за монтиране на задната регистрационна табела на тип дву- или триколесно моторно превозно средство трябва да съдържа информацията, предвидена в следните точки от приложение II, част 1, раздел А от Директива 2002/24/ЕО:
         
                     —
                  
                  
                     0.1,
                  
               
                     —
                  
                  
                     0.2,
                  
               
                     —
                  
                  
                     от 0.4 до 0.6,
                  
               
                     —
                  
                  
                     2.2,
                  
               
                     —
                  
                  
                     2.2.1,
                  
               
                     —
                  
                  
                     9.6,
                  
               
                     —
                  
                  
                     9.6.1.
                  
               
      
         Допълнение 2
         
            Сертификат за ЕО одобрение на типа компонент по отношение на мястото за монтиране на задната регистрационна табела на тип дву- или триколесно моторно превозно средство
         
         
            ОБРАЗЕЦ
         
         Доклад № … на техническа служба … дата …
         № на ЕО одобрение на типа компонент … № на разширение …
         
                     1.
                  
                  
                     Търговска марка или наименование на превозното средство …
                  
               
                     2.
                  
                  
                     Тип превозно средство …
                  
               
                     3.
                  
                  
                     Наименование и адрес на производителя …
                     …
                  
               
                     4.
                  
                  
                     Наименование и адрес на представителя на производителя (ако има такъв) …
                     …
                  
               
                     5.
                  
                  
                     Дата, на която превозното средство е представено за изпитване …
                  
               
                     6.
                  
                  
                     ЕО одобрението на типа компонент е предоставено/отказано (1).
                  
               
                     7.
                  
                  
                     Място …
                  
               
                     8.
                  
                  
                     Дата …
                  
               
                     9.
                  
                  
                     Подпис …
                  
               
            (1)  Излишното се зачертава.
      
   
   
      ПРИЛОЖЕНИЕ II
      ЧАСТ A
      
         Отменената директива и нейното изменение
      
      
         (посочени в член 5)
      
      
                  Директива 93/94/ЕИО на Съвета
               
               
                  (ОВ L 311, 14.12.1993 г., стp. 83).
               
            
                  Директива 1999/26/ЕО на Комисията
               
               
                  (ОВ L 118, 6.5.1999 г., стp. 32).
               
            ЧАСТ Б
      
         Срокове за транспониране в националното право и за прилагане
      
      
         (посочени в член 5)
      
      
                  Директива
               
               
                  Срок за транспониране
               
               
                  Дата на прилагане
               
            
                  93/94/ЕИО
               
               
                  30 април 1995 г.
               
               
                  1 ноември 1995 г. (1)
                  
               
            
                  1999/26/ЕО
               
               
                  31 декември 1999 г.
               
               
                  1 януари 2000 г. (2)
                  
               
            
         (1)  В съответствие с член 4 от Директива 93/94/ЕИО:
      
         „От [1 май 1995 г.] държавите-членки не могат по причини, свързани с мястото за монтиране на задната регистрационна табела, да забраняват първоначалното пускане в употреба на превозни средства, които са в съответствие с настоящата директива.“
      
      
         (2)  В съответствие с член 2 от Директива 1999/26/ЕО:
      
         „1.   Считано от 1 януари 2000 г. държавите-членки не може на основания, свързани с мястото за монтиране на задната регистрационна табела:
         
                     —
                  
                  
                     да отказват по отношение на дву- или триколесни моторни превозни средства предоставянето на ЕО одобрение на типа,
                  
               
                     —
                  
                  
                     да забраняват регистрацията, продажбата или пускането в експлоатация на дву- или триколесни моторни превозни средства,
                  
               ако мястото за монтиране на задната регистрационна табела отговаря на изискванията на Директива 93/94/ЕИО, изменена с настоящата директива.
         2.   Считано от 1 юли 2000 г. държавите-членки отказват да предоставят ЕО одобрение на типа дву- или триколесно моторно превозно средство на основания, свързани с мястото за монтиране на задната регистрационна табела, когато изискванията на Директива 93/94/ЕИО, изменена с настоящата директива, не са изпълнени.“.
      
   
   
      ПРИЛОЖЕНИЕ III
      
         Таблица на съответствието
      
      
                  Директива 93/94/ЕИО
               
               
                  Директива 1999/26/ЕО
               
               
                  Настоящата директива
               
            
                  Членове 1, 2 и 3
               
               
                   
               
               
                  Членове 1, 2 и 3
               
            
                   
               
               
                  Член 2, параграф 1
               
               
                  Член 4, параграф 1
               
            
                   
               
               
                  Член 2, параграф 2
               
               
                  Член 4, параграф 2
               
            
                  Член 4, параграф 1
               
               
                   
               
               
                  —
               
            
                  Член 4, параграф 2
               
               
                   
               
               
                  Член 4, параграф 3
               
            
                  —
               
               
                   
               
               
                  Член 5
               
            
                  —
               
               
                   
               
               
                  Член 6
               
            
                  Член 5
               
               
                   
               
               
                  Член 7
               
            
                  Приложение
               
               
                   
               
               
                  Приложение I
               
            
                  —
               
               
                   
               
               
                  Приложение II
               
            
                  —
               
               
                   
               
               
                  Приложение III